CELEX: 32013D0242
Language: el
Date: 2013-05-22 00:00:00
Title: 2013/242/ΕΕ: Εκτελεστική απόφαση της Επιτροπής, της 22ας Μαΐου 2013 , σχετικά με τον καθορισμό υποδείγματος εθνικών σχεδίων δράσης για την ενεργειακή απόδοση δυνάμει της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2013) 2882]  Κείμενο που παρουσιάζει ενδιαφέρον για τον ΕΟΧ

28.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 141/48
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Μαΐου 2013
   σχετικά με τον καθορισμό υποδείγματος εθνικών σχεδίων δράσης για την ενεργειακή απόδοση δυνάμει της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό C(2013) 2882]
   (Κείμενο που παρουσιάζει ενδιαφέρον για τον ΕΟΧ)
   (2013/242/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2012/27/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την ενεργειακή απόδοση, την τροποποίηση των οδηγιών 2009/125/ΕΚ και 2010/30/ΕΕ και την κατάργηση των οδηγιών 2004/8/ΕΚ και 2006/32/ΕΚ (1), και, ιδίως το άρθρο 24 παράγραφος 2 του παραρτήματος XIV,
   Εκτιμώντας τα ακόλουθα:
   
               (1)
            
            
               Με την οδηγία 2012/27/ΕΕ καλείται κάθε κράτος μέλος να υποβάλει εθνικά σχέδια δράσης για την ενεργειακή απόδοση έως τις 30 Απριλίου 2014 και εν συνεχεία ανά τριετία. Τα εν λόγω σχέδια πρέπει να καθορίσουν σημαντικά μέτρα βελτίωσης της ενεργειακής απόδοσης και την αναμενόμενη ή/και επιτευχθείσα εξοικονόμηση ενέργειας, συμπεριλαμβανομένων των μέτρων στον τομέα του εφοδιασμού, της μεταφοράς και της διανομής ενέργειας, καθώς και της τελικής χρήσης ενέργειας, με σκοπό την υλοποίηση των στόχων ενεργειακής απόδοσης που αναφέρονται στο άρθρο 3 παράγραφος 1 της οδηγίας 2012/27/ΕΕ. Τα εθνικά σχέδια δράσης για την ενεργειακή απόδοση περιλαμβάνουν σε κάθε περίπτωση τις πληροφορίες που περιλαμβάνονται στο παράρτημα XIV μέρος 2 της οδηγίας 2012/27/ΕΕ. Τα εθνικά σχέδια δράσης για την ενεργειακή απόδοση συμπληρώνονται από επικαιροποιημένες εκτιμήσεις της αναμενόμενης συνολικής κατανάλωσης πρωτογενούς ενέργειας το 2020, καθώς και εκτίμηση των επιπέδων κατανάλωσης πρωτογενούς ενέργειας στους τομείς που αναφέρονται στο παράρτημα XIV μέρος 1 της οδηγίας 2012/27/ΕΕ.
            
         
               (2)
            
            
               Σύμφωνα με το άρθρο 24 παράγραφος 2 δεύτερο εδάφιο της οδηγίας 2012/27/ΕΕ, η Επιτροπή παρέχει, εν είδει καθοδήγησης, υπόδειγμα για τα εθνικά σχέδια δράσης για την ενεργειακή απόδοση, το οποίο εκδίδεται σύμφωνα με τη συμβουλευτική διαδικασία στην οποία παραπέμπει το άρθρο 26 παράγραφος 2 της οδηγίας. Το άρθρο 26 παράγραφος 1 της οδηγίας ορίζει ότι η Επιτροπή θα επικουρείται από επιτροπή κατά την έννοια του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (2) και το άρθρο 26 παράγραφος 2 ορίζει ότι εφαρμόζεται το άρθρο 4 του ίδιου κανονισμού.
            
         
               (3)
            
            
               Τα μέτρα που προβλέπονται στην παρούσα απόφαση λαμβάνουν στον μέγιστο δυνατό βαθμό τις συζητήσεις που διεξήχθησαν στο πλαίσιο της επιτροπής της οδηγίας για την ενεργειακή απόδοση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται το υπόδειγμα εθνικών σχεδίων δράσης για την ενεργειακή απόδοση που καθορίζεται στο παράρτημα της παρούσας απόφασης, το οποίο απαιτείται σύμφωνα με τις διατάξεις του άρθρου 24 παράγραφος 2 της οδηγίας 2012/27/ΕΕ και το παράρτημα XIV της οδηγίας 2012/27/ΕΕ.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 22 Μαΐου 2013.
      
         
            Για την Επιτροπή
         
         Günther OETTINGER
         
            Μέλος της Επιτροπής
         
      
   
   
      (1)  ΕΕ L 315 της 14.11.2012, σ. 1.
   
      (2)  ΕΕ L 55 της 28.2.2011, σ. 13.
   
      ΠΑΡΑΡΤΗΜΑ
      
         ΥΠΟΔΕΙΓΜΑ ΓΙΑ ΥΠΟΧΡΕΩΤΙΚΑ ΣΤΟΙΧΕΙΑ
      
      
         ΕΘΝΙΚΟ ΣΧΕΔΙΟ ΔΡΑΣΗΣ ΓΙΑ ΤΗΝ ΕΝΕΡΓΕΙΑΚΗ ΑΠΟΔΟΣΗ
      
      
      ΠΙΝΑΚΑΣ ΠΕΡΙΕΧΟΜΕΝΩΝ (ΚΑΤΑΛΟΓΟΣ ΥΠΟΧΡΕΩΤΙΚΩΝ ΣΤΟΙΧΕΙΩΝ)
      
                  1.
               
               Εισαγωγή
            
                  2.
               
               Ανασκόπηση των εθνικών στόχων για την ενεργειακή απόδοση και εξοικονόμηση
            
                  2.1.
               
               Εθνικοί στόχοι για την ενεργειακή απόδοση το 2020
            
                  2.2.
               
               Πρόσθετοι στόχοι για την ενεργειακή απόδοση
            
                  2.3.
               
               Εξοικονόμηση πρωτογενούς ενέργειας
            
                  2.4.
               
               Τελική εξοικονόμηση ενέργειας
            
                  3.
               
               Μέτρα πολιτικής κατά την εφαρμογή της οδηγίας για την ενεργειακή απόδοση (ΟΕΑ)
            
                  3.1.
               
               Οριζόντια μέτρα
            
                  3.1.1.
               
               Καθεστώτα επιβολής της υποχρέωσης ενεργειακής απόδοσης και εναλλακτικά μέτρα πολιτικής (άρθρο 7, παράρτημα XIV μέρος 2 σημείο 3.2 της ΟΕΑ)
            
                  3.1.2.
               
               Ενεργειακοί έλεγχοι και καθεστώτα διαχείρισης (άρθρο 8 της ΟΕΑ)
            
                  3.1.3.
               
               Μετρήσεις και τιμολόγηση (άρθρα 9-11 της ΟΕΑ)
            
                  3.1.4.
               
               Προγράμματα ενημέρωσης του καταναλωτή και εκπαίδευση (άρθρα 12 και 17 της ΟΕΑ)
            
                  3.1.5.
               
               Συστήματα αναγνώρισης προσόντων, διαπίστευσης και πιστοποίησης (άρθρο 16 της ΟΕΑ)
            
                  3.1.6.
               
               Ενεργειακές υπηρεσίες (άρθρο 18 της ΟΕΑ)
            
                  3.1.7.
               
               Μέτρα οριζόντιας φύσης για την ενεργειακή απόδοση (άρθρα 19 και 20 της ΟΕΑ)
            
                  3.2.
               
               Ενεργειακή απόδοση των κτιρίων
            
                  3.2.1.
               
               Στρατηγική ανακαίνισης κτιρίων (άρθρο 4 της ΟΕΑ)
            
                  3.2.2.
               
               Τομέας ενεργειακής απόδοσης των κτιρίων
            
                  3.3.
               
               Ενεργειακή απόδοση κτιρίων δημόσιων φορέων
            
                  3.3.1.
               
               Κτίρια της κεντρικής δημόσιας διοίκησης (άρθρο 5 της ΟΕΑ)
            
                  3.3.2.
               
               Κτίρια άλλων δημόσιων φορέων (άρθρο 5 της ΟΕΑ)
            
                  3.3.3.
               
               Αγορά από δημόσιους φορείς (άρθρο 6 της ΟΕΑ)
            
                  3.4.
               
               Άλλα μέτρα για την ενεργειακή απόδοση κατά την τελική χρήση, συμπεριλαμβανομένων της βιομηχανίας και των μεταφορών
            
                  3.5.
               
               Προώθηση της απόδοσης στη θέρμανση και ψύξη
            
                  3.5.1.
               
               Ολοκληρωμένη αξιολόγηση (άρθρο 14 της ΟΕΑ)
            
                  3.5.2.
               
               Άλλα μέτρα για αποδοτική θέρμανση και ψύξη (άρθρο 14 της ΟΕΑ)
            
                  3.6.
               
               Μετατροπή, μεταφορά, διανομή ενέργειας και ανταπόκριση στη ζήτηση
            
                  3.6.1.
               
               Κριτήρια ενεργειακής απόδοσης στα τιμολόγια και τις κανονιστικές ρυθμίσεις (άρθρο 15 της ΟΕΑ)
            
                  3.6.2.
               
               Διευκόλυνση και προώθηση της ανταπόκρισης στη ζήτηση (άρθρο 15 της ΟΕΑ)
            
                  3.6.3.
               
               Ενεργειακή απόδοση στον σχεδιασμό και τις κανονιστικές ρυθμίσεις δικτύου (άρθρο 15 της ΟΕΑ)
            1.   Εισαγωγή
      
      Το παρόν υπόδειγμα προσδιορίζει τις πληροφορίες που απαιτείται να διαβιβάζουν τα κράτη μέλη στο πλαίσιο των εθνικών τους σχεδίων δράσης για την ενεργειακή απόδοση (ΕΣΔΕΑ) σχετικά με τα μέτρα που έχουν ληφθεί ή πρόκειται να ληφθούν για την εφαρμογή των βασικών στοιχείων της οδηγίας για την ενεργειακή απόδοση (ΟΕΑ, 2012/27/ΕΕ), όπως ορίζονται στο άρθρο 24 παράγραφος 2 και στο παράρτημα XIV της οδηγίας. Συνεπώς, όταν το υπόδειγμα ορίζει υποχρεωτική υποβολή εκθέσεων, δεν αναφέρεται σε μέτρα που δεν έχουν εγκριθεί και δεν προβλέπονται από τα κράτη μέλη. Το υπόδειγμα διαβιβάζεται στα κράτη μέλη για να δώσει κατευθυντήριες γραμμές στα ΕΣΔΕΑ, όπως διευκρινίζεται στο άρθρο 24 παράγραφος 2 δεύτερο εδάφιο της ΟΕΑ.
      Όταν στο κείμενο του υποδείγματος αναφέρεται ότι οι πληροφορίες πρέπει να διαβιβαστούν με το πρώτο ή/και με το δεύτερο ΕΣΔΕΑ, αποτυπώνεται η διατύπωση της ΟΕΑ. Όταν αυτό δεν αναφέρεται, οι πληροφορίες πρέπει να διαβιβαστούν με το πρώτο και όλα τα μεταγενέστερα ΕΣΔΕΑ.
      Το παρόν υπόδειγμα συμπληρώνεται από καθοδήγηση για τα ΕΣΔΕΑ [θα προστεθούν παραπομπές στο σχετικό έγγραφο εργασίας των υπηρεσιών της Επιτροπής στο οποίο παρέχονται περαιτέρω συμβουλές].
      2.   Ανασκόπηση των εθνικών στόχων για την ενεργειακή απόδοση και εξοικονόμηση
      
      2.1.   Εθνικοί στόχοι για την ενεργειακή απόδοση το 2020
      
      
                  1)
               
               
                  Δηλώνεται ο ενδεικτικός εθνικός στόχος ενεργειακής απόδοσης για το 2020, όπως απαιτείται στο άρθρο 3 παράγραφος 1 της ΟΕΑ (άρθρο 3 παράγραφος 1, παράρτημα XIV μέρος 2 σημείο 1 της ΟΕΑ).
               
            
                  2)
               
               
                  Αναφέρεται ο αναμενόμενος αντίκτυπος του στόχου στη συνολική κατανάλωση πρωτογενούς ενέργειας και στην τελική κατανάλωση ενέργειας το 2020 και εξηγείται πώς και βάσει ποιων στοιχείων υπολογίστηκε ο εν λόγω αντίκτυπος (άρθρο 3 παράγραφος 1 της ΟΕΑ).
               
            
                  3)
               
               
                  Διαβιβάζεται εκτίμηση της συνολικής και της ανά τομέα κατανάλωσης πρωτογενούς ενέργειας το 2020 (άρθρο 24 παράγραφος 2, παράρτημα XIV μέρος 2 σημείο 2 της ΟΕΑ).
               
            2.2.   Πρόσθετοι στόχοι για την ενεργειακή απόδοση
      
      Καταγράφονται τυχόν επιπρόσθετοι εθνικοί στόχοι σχετικοί με την ενεργειακή απόδοση, οι οποίοι αφορούν είτε το σύνολο της οικονομίας είτε συγκεκριμένους τομείς (παράρτημα XIV μέρος 2 σημείο 1 της ΟΕΑ).
      2.3.   Εξοικονόμηση πρωτογενούς ενέργειας
      
      Διαβιβάζονται ανασκόπηση της εξοικονόμησης πρωτογενούς ενέργειας που επετεύχθη έως την υποβολή της έκθεσης και εκτιμήσεις της αναμενόμενης εξοικονόμησης για το 2020 [άρθρο 3 παράγραφος 1, άρθρο 24 παράγραφος 2, παράρτημα XIV μέρος 2 σημείο 2 στοιχείο α) της ΟΕΑ].
      2.4.   Τελική εξοικονόμηση ενέργειας
      
      
                  1)
               
               
                  Βάσει της οδηγίας 2006/32/ΕΚ του Ευρωπαϊκού Κοινοβουλίου και του Συμβουλίου (1), διαβιβάζονται, στο πρώτο και στο δεύτερο ΕΣΔΕΑ, πληροφορίες για την επιτευχθείσα τελική εξοικονόμηση ενέργειας και πρόβλεψη της εξοικονόμησης τελικής ενέργειας έως το 2016 [άρθρο 4 παράγραφοι 1 και 2 της οδηγίας 2006/32/ΕΚ, παράρτημα XIV μέρος 2 σημείο 2 στοιχείο β) της ΟΕΑ].
               
            
                  2)
               
               
                  Βάσει της οδηγίας 2006/32/ΕΚ, αναφέρεται, στο πρώτο και στο δεύτερο ΕΣΔΕΑ, η μεθοδολογία μέτρησης ή/και υπολογισμού της τελικής εξοικονόμησης ενέργειας [παράρτημα XIV μέρος 2 σημείο 2 στοιχείο β) δεύτερο εδάφιο της ΟΕΑ].
               
            3.   Μέτρα πολιτικής κατά την εφαρμογή της οδηγίας για την ενεργειακή απόδοση (ΟΕΑ)
      
      3.1.   Οριζόντια μέτρα
      
      3.1.1.   Καθεστώτα επιβολής της υποχρέωσης ενεργειακής απόδοσης και εναλλακτικά μέτρα πολιτικής (άρθρο 7, παράρτημα XIV μέρος 2 σημείο 3.2 της ΟΕΑ)
      
      
                  1)
               
               
                  Διαβιβάζονται πληροφορίες για το συνολικό μέγεθος της εξοικονόμησης ενέργειας κατά την περίοδο υποχρέωσης, προκειμένου να επιτευχθεί ο στόχος που τέθηκε σύμφωνα με το άρθρο 7 παράγραφος 1 και, κατά περίπτωση, για τον τρόπο με τον οποίον αξιοποιούνται οι δυνατότητες που καταγράφονται στο άρθρο 7 παράγραφοι 2 και 3 (άρθρο 7, παράρτημα XIV μέρος 2 σημείο 2 στοιχείο α) της ΟΕΑ).
               
            
                  2)
               
               
                  Διαβιβάζονται σύντομη περιγραφή του καθεστώτος επιβολής της υποχρέωσης ενεργειακής απόδοσης, όπως αυτό αναφέρεται στο άρθρο 7 παράγραφος 1, καθώς και πληροφορίες για τον τρόπο με τον οποίο εξασφαλίζονται η παρακολούθηση και η επαλήθευση (άρθρο 7 παράγραφοι 1 και 6, άρθρο 20 παράγραφος 6, παράρτημα XIV μέρος 2 σημείο 3.2 της ΟΕΑ).
               
            
                  3)
               
               
                  Διαβιβάζονται πληροφορίες για τα εναλλακτικά μέτρα πολιτικής που λήφθηκαν βάσει του άρθρου 7 παράγραφος 9 και του άρθρου 20 παράγραφος 6, καθώς και πληροφορίες για τον τρόπο με τον οποίο εξασφαλίζονται η παρακολούθηση και η επαλήθευση αλλά και η ισοδυναμία τους (άρθρο 7 παράγραφοι 9 και 10, άρθρο 20 παράγραφος 6, παράρτημα XIV μέρος 2 σημείο 3.2 της ΟΕΑ).
               
            
                  4)
               
               
                  Κατά περίπτωση, προσκομίζονται δημοσιευμένα στοιχεία για την εξοικονόμηση ενέργειας, η οποία επετεύχθη χάρη στην εφαρμογή του καθεστώτος επιβολής της υποχρέωσης ενεργειακής απόδοσης [άρθρο 7 παράγραφοι 6 και 8, παράρτημα XIV μέρος 2 σημείο 2 στοιχείο α) της ΟΕΑ].
               
            
                  5)
               
               
                  Κατά περίπτωση, προσκομίζονται δημοσιευμένα στοιχεία για την εξοικονόμηση ενέργειας που επετεύχθη χάρη στην εφαρμογή εναλλακτικών μέτρων πολιτικής [άρθρο 7 παράγραφος 10, παράρτημα XIV μέρος 2 σημείο 2 στοιχείο α) της ΟΕΑ].
               
            
                  6)
               
               
                  Διαβιβάζονται πληροφορίες για τους επιλεχθέντες εθνικούς συντελεστές βάσει του παραρτήματος IV της ΟΕΑ (παράρτημα XIV μέρος 2 σημείο 3.2 της ΟΕΑ).
               
            
                  7)
               
               
                  Διαβιβάζονται πληροφορίες για οιαδήποτε μέθοδο, διαφορετική από εκείνη που προβλέπεται στην ΟΕΑ παράρτημα V σημείο 2 στοιχείο ε), η οποία χρησιμοποιείται προκειμένου να ληφθεί υπόψη ο κύκλος ζωής της εξοικονόμησης ενέργειας, και εξηγείται με ποιον τρόπο εξασφαλίζεται ότι με την εν λόγω μέθοδο επιτυγχάνεται η ίδια συνολική εξοικονόμηση [παράρτημα V σημείο 2 στοιχείο ε) της ΟΕΑ].
               
            3.1.2.   Ενεργειακοί έλεγχοι και καθεστώτα διαχείρισης (άρθρο 8 της ΟΕΑ)
      
      Διαβιβάζεται ανασκόπηση των μέτρων που προβλέπονται ή που ήδη εφαρμόζονται για την προώθηση ενεργειακών ελέγχων και συστημάτων ενεργειακής διαχείρισης, καθώς και πληροφορίες για τον αριθμό των διεξαχθέντων ενεργειακών ελέγχων και επισημαίνονται εκείνοι που διεξάγονται σε μεγάλες επιχειρήσεις, καθώς και ο συνολικός αριθμός των μεγάλων επιχειρήσεων στο έδαφος του κράτους μέλους και ο αριθμός των εταιρειών στις οποίες εφαρμόζεται το άρθρο 8 παράγραφος 5 (παράρτημα XIV μέρος 2 σημείο 3.3 της ΟΕΑ).
      3.1.3.   Μετρήσεις και τιμολόγηση (άρθρα 9-11 της ΟΕΑ)
      
      Διαβιβάζεται περιγραφή των εφαρμοζόμενων και προγραμματιζόμενων μέτρων που έχουν αποφασισθεί ή πρόκειται να αποφασισθούν για τη μέτρηση και την τιμολόγηση (άρθρο 9, άρθρο 10, άρθρο 11, παράρτημα XIV μέρος 2 σημείο 2 πρώτη φράση της ΟΕΑ).
      3.1.4.   Προγράμματα ενημέρωσης του καταναλωτή και εκπαίδευση (άρθρα 12 και 17 της ΟΕΑ)
      
      Διαβιβάζονται πληροφορίες για τα μέτρα που υιοθετήθηκαν ή πρόκειται να υιοθετηθούν για την προώθηση και διευκόλυνση της αποτελεσματικής χρήσης ενέργειας από μικρομεσαίες επιχειρήσεις (ΜΜΕ) και νοικοκυριά (άρθρο 12, άρθρο 17, παράρτημα XIV μέρος 2 σημείο 2 πρώτη φράση της ΟΕΑ).
      3.1.5.   Συστήματα αναγνώρισης προσόντων, διαπίστευσης και πιστοποίησης (άρθρο 16 της ΟΕΑ)
      
      Διαβιβάζονται πληροφορίες για τα υπάρχοντα ή προβλεπόμενα συστήματα πιστοποίησης ή αναγνώρισης προσόντων ή για ισοδύναμα καθεστώτα επαγγελματικών προσόντων (καθώς και για εκπαιδευτικά προγράμματα κατά περίπτωση) για τους παρόχους ενεργειακών υπηρεσιών, ενεργειακών ελέγχων, τους διαχειριστές ενέργειας και τους υπεύθυνους εγκατάστασης σχετικών με την ενέργεια δομικών στοιχείων, όπως ορίζονται στο άρθρο 2 παράγραφος 9 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου (2)
         (άρθρο 16, παράρτημα XIV μέρος 2 σημείο 3.7 της ΟΕΑ).
      3.1.6.   Ενεργειακές υπηρεσίες (άρθρο 18 της ΟΕΑ)
      
      
                  1)
               
               
                  Διαβιβάζονται πληροφορίες για τα μέτρα που λήφθηκαν ή πρόκειται να ληφθούν για την προώθηση ενεργειακών υπηρεσιών. Στην περιγραφή πρέπει να συμπεριλαμβάνεται διαδικτυακός σύνδεσμος, ο οποίος να παραπέμπει στον κατάλογο των διαθέσιμων παρόχων ενεργειακών υπηρεσιών και των προσόντων τους (παράρτημα XIV μέρος 2 σημείο 2 πρώτη φράση, παράρτημα XIV μέρος 2 σημείο 3.8 της ΟΕΑ).
               
            
                  2)
               
               
                  Διαβιβάζεται ποιοτική επανεξέταση της εθνικής αγοράς ενεργειακών υπηρεσιών με περιγραφή της τρέχουσας κατάστασης και των μελλοντικών εξελίξεων στην αγορά [άρθρο 18 παράγραφος 1 στοιχείο ε) της ΟΕΑ].
               
            3.1.7.   Μέτρα οριζόντιας φύσης για την ενεργειακή απόδοση (άρθρα 19 και 20 της ΟΕΑ)
      
      
                  1)
               
               
                  Προσδιορίζονται, στο πρώτο ΕΣΔΕΑ, τα μέτρα ενεργειακής απόδοσης που έχουν ληφθεί για την εφαρμογή του άρθρου 19 της ΟΕΑ. Διαβιβάζεται, ιδίως, ο κατάλογος των μέτρων που έχουν ληφθεί για την άρση των ρυθμιστικών και μη ρυθμιστικών φραγμών στην ενεργειακή απόδοση (π.χ κατανομή κινήτρων στην πολυιδιοκτησία, τις κρατικές προμήθειες και τον ετήσιο προϋπολογισμό και λογιστική οργάνωση των δημόσιων φορέων) (άρθρο 19, παράρτημα XIV μέρος 2 σημείο 3.9 της ΟΕΑ).
               
            
                  2)
               
               
                  Διαβιβάζονται πληροφορίες για το εθνικό ταμείο ενεργειακής απόδοσης (άρθρο 20, παράρτημα XIV μέρος 2 σημείο 2 πρώτη φράση της ΟΕΑ).
               
            3.2.   Ενεργειακή απόδοση των κτιρίων
      
      3.2.1.   Στρατηγική ανακαίνισης κτιρίων (άρθρο 4 της ΟΕΑ)
      
      Διαβιβάζεται η εθνική μακροπρόθεσμη στρατηγική ανακαίνισης κτιρίων (άρθρο 4 τελευταίο εδάφιο της ΟΕΑ).
      3.2.2.   Τομέας ενεργειακής απόδοσης των κτιρίων
      
      Διαβιβάζονται πληροφορίες για σημαντικά μέτρα βελτίωσης της ενεργειακής απόδοσης των κτιρίων, με στόχο την επίτευξη των εθνικών στόχων ενεργειακής απόδοσης που αναφέρονται στο άρθρο 3 παράγραφος 1 (άρθρο 24 παράγραφος 2, παράρτημα XIV μέρος 2 σημείο 2 πρώτη φράση της ΟΕΑ).
      3.3.   Ενεργειακή απόδοση κτιρίων δημόσιων φορέων
      
      3.3.1.   Κτίρια της κεντρικής δημόσιας διοίκησης (άρθρο 5 της ΟΕΑ)
      
      Διαβιβάζονται πληροφορίες για τον δημοσιευμένο κατάλογο θερμαινόμενων και ψυχόμενων κτιρίων της κεντρικής δημόσιας διοίκησης (άρθρο 5 παράγραφος 5, παράρτημα XIV μέρος 2 σημείο 2 πρώτη φράση της ΟΕΑ).
      3.3.2.   Κτίρια άλλων δημόσιων φορέων (άρθρο 5 της ΟΕΑ)
      
      
                  1)
               
               
                  Διαβιβάζονται πληροφορίες για τα μέτρα που έχουν ληφθεί ή προβλέπονται ώστε να ενθαρρυνθούν οι δημόσιοι φορείς και οι οργανισμοί κατοικιών κοινωνικής πρόνοιας δημοσίου δικαίου να εγκρίνουν σχέδια ενεργειακής απόδοσης, καταδεικνύοντας τον υποδειγματικό ρόλο των δημόσιων φορέων στην ενεργειακή απόδοση των κτιρίων (άρθρο 5 παράγραφος 7 στοιχείο α), παράρτημα XIV μέρος 2 σημείο 2 πρώτη φράση της ΟΕΑ).
               
            
                  2)
               
               
                  Διαβιβάζεται κατάλογος των δημόσιων φορέων που έχουν καταρτίσει σχέδιο δράσης ενεργειακής απόδοσης (παράρτημα XIV μέρος 2 σημείο 3.1 της ΟΕΑ).
               
            3.3.3.   Αγορά από δημόσιους φορείς (άρθρο 6 της ΟΕΑ)
      
      Διαβιβάζονται πληροφορίες για τα μέτρα που έχουν ληφθεί ή προβλέπονται ώστε να εξασφαλιστεί ότι η κεντρική δημόσια διοίκηση αγοράζει προϊόντα, υπηρεσίες και κτίρια με υψηλή ενεργειακή απόδοση (άρθρο 6 παράγραφος 1 της ΟΕΑ), και για μέτρα που έχουν ληφθεί ή προβλέπονται για να ενθαρρυνθούν άλλοι δημόσιοι φορείς να πράξουν ανάλογα (άρθρο 6 παράγραφος 3, παράρτημα XIV μέρος 2 σημείο 2 πρώτη φράση της ΟΕΑ).
      3.4.   Άλλα μέτρα για την ενεργειακή απόδοση κατά την τελική χρήση, συμπεριλαμβανομένων της βιομηχανίας και των μεταφορών
      
      
                  1)
               
               
                  Διαβιβάζονται πληροφορίες για σημαντικά μέτρα της βιομηχανίας για τη βελτίωση της ενεργειακής απόδοσης με στόχο την επίτευξη των εθνικών στόχων ενεργειακής απόδοσης που αναφέρονται στο άρθρο 3 παράγραφος 1 της ΟΕΑ (άρθρο 24 παράγραφος 2, παράρτημα XIV μέρος 2 σημείο 2 πρώτη φράση της ΟΕΑ).
               
            
                  2)
               
               
                  Διαβιβάζονται πληροφορίες για σημαντικά μέτρα βελτίωσης της ενεργειακής απόδοσης στις επιβατικές και τις εμπορευματικές μεταφορές, με στόχο την επίτευξη των εθνικών στόχων ενεργειακής απόδοσης για τους οποίους γίνεται λόγος στο άρθρο 3 παράγραφος 1 της ΟΕΑ (άρθρο 24 παράγραφος 2, παράρτημα XIV μέρος 2 σημείο 2 πρώτη φράση της ΟΕΑ).
               
            
                  3)
               
               
                  Διαβιβάζονται λεπτομέρειες για λοιπά σημαντικά μέτρα για την ενεργειακή απόδοση κατά την τελική χρήση τα οποία συνεισφέρουν στους εθνικούς στόχους ενεργειακής απόδοσης που δεν αναφέρονται αλλού στο ΕΣΔΕΑ (άρθρο 24 παράγραφος 2, παράρτημα XIV μέρος 2 σημείο 2 πρώτη φράση της ΟΕΑ).
               
            3.5.   Προώθηση της απόδοσης στη θέρμανση και ψύξη
      
      3.5.1.   Ολοκληρωμένη αξιολόγηση (άρθρο 14 της ΟΕΑ)
      
      
                  1)
               
               
                  Στο πλαίσιο του δεύτερου και των μεταγενέστερων ΕΣΔΕΑ διαβιβάζεται αξιολόγηση της προόδου που επιτεύχθηκε στην εφαρμογή της συνολικής αξιολόγησης των δυνατοτήτων εφαρμογής της συμπαραγωγής υψηλής απόδοσης και του αποδοτικού συστήματος τηλεθέρμανσης και τηλεψύξης που αναφέρονται στο άρθρο 14 παράγραφος 1 (άρθρο 14 παράγραφος 1, παράρτημα XIV μέρος 2 σημείο 3.4 της ΟΕΑ).
               
            
                  2)
               
               
                  Διαβιβάζεται περιγραφή της διαδικασίας και της μεθοδολογίας που χρησιμοποιήθηκαν για τη διεξαγωγή ανάλυσης κόστους-οφέλους ώστε να πληρούνται τα κριτήρια του παραρτήματος IX της ΟΕΑ (άρθρο 14 παράγραφος 3, παράρτημα IX μέρος 1 τελευταίο εδάφιο, παράρτημα XIV μέρος 2 σημείο 2 πρώτη φράση της ΟΕΑ).
               
            3.5.2.   Άλλα μέτρα για αποδοτική θέρμανση και ψύξη (άρθρο 14 της ΟΕΑ)
      
      Διαβιβάζεται περιγραφή των μέτρων, στρατηγικών και πολιτικών, συμπεριλαμβανομένων των προγραμμάτων και σχεδίων, σε εθνικό, περιφερειακό και τοπικό επίπεδο, για την ανάπτυξη των οικονομικών δυνατοτήτων της συμπαραγωγής υψηλής απόδοσης και του αποδοτικού συστήματος τηλεθέρμανσης και τηλεψύξης, καθώς και άλλων αποδοτικών συστημάτων θέρμανσης και ψύξης, αλλά και της χρήσης θέρμανσης και ψύξης από απορριπτόμενη θερμότητα και ανανεώσιμες πηγές ενέργειας (άρθρο 14 παράγραφοι 2 και 4, παράρτημα XIV μέρος 2 σημείο 2 πρώτη φράση της ΟΕΑ).
      3.6.   Μετατροπή, μεταφορά, διανομή ενέργειας και ανταπόκριση στη ζήτηση
      
      3.6.1.   Κριτήρια ενεργειακής απόδοσης στα τιμολόγια και τις κανονιστικές ρυθμίσεις (άρθρο 15 της ΟΕΑ)
      
      
                  1)
               
               
                  Περιγράφονται μέτρα που προβλέπονται ή έχουν ληφθεί ώστε να διασφαλιστεί η κατάργηση των κινήτρων στα τιμολόγια που αποβαίνουν σε βάρος της συνολικής απόδοσης της παραγωγής, της μεταφοράς, της διανομής και του εφοδιασμού ενέργειας, ή εκείνων που ενδέχεται να παρεμποδίζουν τη συμμετοχή της ανταπόκρισης στη ζήτηση για την εξισορρόπηση των αγορών και στην παροχή παρεπόμενων υπηρεσιών (άρθρο 15 παράγραφος 4, παράρτημα XIV μέρος 2 σημείο 2 πρώτη φράση της ΟΕΑ).
               
            
                  2)
               
               
                  Περιγράφονται μέτρα που προβλέπονται ή έχουν ληφθεί προκειμένου να παρασχεθούν κίνητρα στους χειριστές δικτύου ώστε να βελτιώσουν την αποτελεσματικότητα του σχεδιασμού και της λειτουργίας υποδομών (άρθρο 15 παράγραφος 4, παράρτημα XIV μέρος 2 σημείο 2 πρώτη φράση της ΟΕΑ).
               
            
                  3)
               
               
                  Περιγράφονται μέτρα που προβλέπονται ή έχουν υιοθετηθεί προκειμένου να εξασφαλιστεί ότι τα τιμολόγια παρέχουν στους προμηθευτές τη δυνατότητα να βελτιώνουν τη συμμετοχή των καταναλωτών στην αποδοτικότητα του συστήματος, συμπεριλαμβανομένης της ανταπόκρισης στη ζήτηση (άρθρο 15 παράγραφος 4, παράρτημα XIV μέρος 2 σημείο 2 πρώτη φράση της ΟΕΑ).
               
            3.6.2.   Διευκόλυνση και προώθηση της ανταπόκρισης στη ζήτηση (άρθρο 15 της ΟΕΑ)
      
      Διαβιβάζονται πληροφορίες για λοιπά μέτρα που έχουν ληφθεί ή προβλέπονται προκειμένου να επιτραπεί και να διευρυνθεί η ανταπόκριση στη ζήτηση, συμπεριλαμβανομένων εκείνων που αφορούν τα τιμολόγια για τη στήριξη της δυναμικής τιμολόγησης (παράρτημα XI παράγραφος 3, παράρτημα XIV μέρος 2 σημείο 3.6 της ΟΕΑ).
      3.6.3.   Ενεργειακή απόδοση στον σχεδιασμό και τις κανονιστικές ρυθμίσεις δικτύου (άρθρο 15 της ΟΕΑ)
      
      Αναφέρεται η επιτευχθείσα πρόοδος στην αξιολόγηση των δυνατοτήτων της ενεργειακής απόδοσης των υποδομών φυσικού αερίου και ηλεκτρικής ενέργειας, καθώς και τα υλοποιούμενα και προβλεπόμενα μέτρα και επενδύσεις για την εφαρμογή οικονομικώς αποδοτικών βελτιώσεων της ενεργειακής απόδοσης στην υποδομή δικτύου, με χρονοδιάγραμμα για την εισαγωγή τους (άρθρο 15 παράγραφος 2, παράρτημα XIV μέρος 2 σημείο 3.5 της ΟΕΑ).
      
         (1)  ΕΕ L 114 της 27.4.2006, σ. 64.
      
         (2)  ΕΕ L 153 της 18.6.2010, σ. 13.